Carolina Etile Spegazzini

Carolina Etile Spegazzini (Buenos Aires, Argentina, 1887ko urtarrilaren 30a – La Plata, Argentina, 1925eko maiatzaren 7a) zientzialaria, kimikan doktore eta farmazialari ospetsua izan zen.

 Bizitza 

 Familia 
Carlos Luis Spegazzini naturzale argentinar ezagunaren alaba zaharrena izan zen. Bere bigarren izenaren jatorria, Etile, ezaguna da, serie etilenikoko hidrokarburo bati egiten dio erreferentzia, bere aitak ondorengoengan kimikari egindako omenaldi bat utzi nahi izan baitzuen. 

 Ikasketak 
Bigarren mailako ikasketak La Platako Ikastetxe Nazionalean egin zituen eta 1905 urtean graduatu zen. 1906 urteko martxoan La Platako Unibertsitateko Kimika eta Farmazia Eskolan (gero Zientzia Zehatzen Fakultatea) eta Museo Institutuan-Natur Zientzien Fakultatean (gero Natur Zientzia eta Museo Fakultatea) sartu zen, non aldi berean Farmazia eta Natur Zientzietako Lizentziatura ikasketak egin zituen. 1909 urtean Bigarren Hezkuntzako Irakasle graduatu zen, UNLPko egresatuen lehen kohorteko kide izanik. 1910 urtean, Natur Zientzietako Lizentziatura amaitu zuen lehen pertsona izan zen. Gero Kimika Eskolako doktoretzan eman zuen izena, eta 1917 urtean doktoreen eta doktoregoko ikasleen ikasketetarako lehen txangoan hartu zuen parte.

 Heriotza 
Etile Spegazzini apendizitisak jota hil zen 1925 urteko maiatzaren 7an, hogeita hamazortzi urte zituela. 
Enrique Herrero Duclouxek, bere irakasle izandakoak, hilerrian agurtu zuen, hauxe esanez:«Dena galdu dugu: arkitektoa eta proiektatutako lana, langilea eta plana, artista eta gauzatu gabeko bere ametsa».

 Lan ibilbidea 
1910 urtean ikerketa-lanei ekin zien, garaiko emakumeentzat ezohikoa zen hautua. Graduondoko ikasketak egiteko beka bat lortu zuen 1911 urtean. Gainera, Hiriburu Federaleko Maistren 4. Eskola Normalean irakaskuntza-jarduera azpimarragarria egin zuen. La Platako Unibertsitate Nazionaleko Kimika eta Farmazia Fakultateko Kimika Biologikoko Pasteur Laborategian lan egin zuen. Buenos Aireseko Italiako Ospitaleko Institutu Bakteriologiko Nazionalean eta Bakteriologia Laborategian lan egin zuen. Lehen ikerketa ikaskide batekin egin zuen, María Luisa Cobanerarekin, eta La Platako Museoaren Aldizkarian argitaratua izan zen 1911 urtean. La  Platako Lorategi Zoologikoan gamelu bat hil zen, eta garai hartan gameluak eta dromedarioak hazi nahi ziren La Pampa-ko eta Argentinako Patagoniako basamortu-eremuetan garraiatzeko. Horrek eragin zuen gamelu-koipearen azterketa kimikoari buruzko lehen lan hori. 

Jatorrizko herriek gaixotasunak tratatzeko landare-espezieak erabiltzea izan zen hurrengo urteetako gaia. 1918 urteko maiatzean, Estudio Crítico del Método de Carnot para la determinación de las sales de Potasio (euskaraz: Potasio-gatzak zehazteko Carnoten Metodoaren Azterketa Kritikoa) tesia aurkeztu zuen, eta Kimikan doktore gisa graduatu zen. Tesiaren akta Pedro Narciso Arata-k sinatu zuen. Urte horretan titulua lortu zuten 28 ikasleetatik 8 emakumeetako bat izan zen. Geroago, 1922 urtean, bere ikerketen emaitzak argitaratu zituen La Platako Unibertsitate Nazionaleko Kimika Fakultateko orduko dekano Carlos A. Sagastumerekin batera, Argentinako Kimika Elkartearen Analetan artikulu batean, Contralor de un método bioquímico para la investigación y dosaje de vitaminas (euskaraz: Bitaminen ikerketarako eta dosajerako metodo biokimiko contralor delakoa).

 Omenaldiak 
1925 urteko urrian, Carolina hil eta bost hilera, Botanikako Revista Argentina aldizkarian, Carlos Spegazzini bere alabaz ari zela hauxe esan zuen:  Joan den maiatzaren 7an galdu nuen, eta ia ba30emt-batean esan dezaket, nire alaba zaharrena, Etile Carola Spegazzini doktorea, bat-bateko apendizitis atake bortitz batek hartua, ni etsita eta etsipen handienean murgilduta utzirik, zeren nire alaba izateaz gain, nire laguntzaile eta idazkari leiala baitzen, nire bizitzako azken urte hauetako benetako laguntza moral eta materiala.
 Erreferentziak 

 Kanpo estekak 

Kategoria:Buenosairestarrak
Kategoria:Argentinako zientzialariak
Kategoria:Emakume zientzialariak
Kategoria:Argentinako kimikariak
Kategoria:Emakume kimikariak
Kategoria:Emakume farmazialariak